Putin on lõpetamas oma Lähis-Ida turneed. Vene meedia nimetab sündmust ajalooliseks. Mida imet Putin siis Lähis-Idas korda saatis? Dohas oli mõnetunnine viisakusvisiit tänutäheks selle eest, et Katari võimud lubasid Jandarbijevi tapjad  Venemaale. Lisaks saadi teada, et Dohal pole maagaasi müügiga probleeme (loe: Katar ei ole huvitatud gaasi OPEC`st) ja riikidevahelist kaubavahetust võiks suurendada. Saudid olnud huvitatud S-300. See on esialgu ainult jutt ja ei tähenda mitte midagi. Selliseid jutte lansseerivad venelased kogu aeg, reaalse lepinguni jõutakse tunduvalt harvem. Saudid on relvastuse osas tugevalt USA lõa otsas ja Rudolf ei taha uskuda, et Moskval õnnestub siin ennast vahele toppida. Lisaks peaks Putin Ammanis kohtuma ka FATH  liidriga. Mingeid väga olulisi tulemusi sellest ringreisist ei oska esile tuua. Peale selle, et ärritati veidi ameeriklasi ja näidati, et Venemaa on selles olulises piirkonnas kohal. Nii luuakse illusiooni presidendi välispoliitilisest aktiivsusest ja VF kasvavast mõjust maailmas.